**TÖÖVÕTULEPING**

**Tartus, 2018**

**Tellija: Tartu Linnavalitsus, linnamajanduse osakond**, registrikoodiga 75006546, asukohaga Raekoja plats 3, Tartu (edaspidi Tellija), mida esindab linnamajanduse osakonna juhataja Rein Haak

ja

**Töövõtja: \_\_\_\_\_** registrikoodiga \_\_\_\_\_, asukohaga \_\_\_\_, \_\_\_\_ (edaspidi Töövõtja), mida esindab juhatuse liige \_\_\_\_\_.

Tellija ja Töövõtja (edaspidi koos Pooled või eraldi Pool), sõlmisid töövõtulepingu (edaspidi Leping) alljärgnevas:

1. **Lepingu ese**
	1. Lepingu esemeks on **Vahi tänava rekonstrueerimise eskiisprojekti koostamine koos eriosadega** (edaspidi Töö), mida Töövõtja kohustub tegema vastavalt Lepingus ja Lepingu Lisades toodud tingimustele. Tööna käsitletakse kõiki töid ja toiminguid, sh Lepingus nimetamata töid ja toiminguid, mis on vajalikud Lepingus ettenähtud tulemuse saavutamiseks, samuti Töö vastuvõtmiseks vajaliku dokumentatsiooni vormistamisega seotud toiminguid.
	2. Töövõtja peab teostama Töö vastavuses Töövõtja majandus- ja kutsetegevuses tunnustatud parimate tavade ja praktikaga ning tavaliselt seda liiki Tööle omase kvaliteediga, lähtudes Töö eesmärgist, Eesti Vabariigis kehtivatest projekteerimisnormidest, vajadusel muudest vastava valdkonna dokumentidest ja Tellija poolt esitatud lähteandmetest.
2. **Lepingu üldtingimused**
	1. Lepingul on selle sõlmimise hetkel järgmised lisad:
		1. Lisa 1 – riigihanke „**Vahi tänava rekonstrueerimise eskiisprojekti koostamine**“ hinnapäring koos lisadega.
		2. Lisa 2 – Töövõtja poolt esitatud hinnapakkumus.
		3. Lisa 3 – Tööde üleandmis- ja vastuvõtmisakti vorm.
	2. Leping on sõlmitud avatud menetlusega riigihanke „**Vahi tänava rekonstrueerimise eskiisprojekti koostamine** tulemusena.
	3. Lepingu dokumentideks muutuvad ka Lepingu täitmisel koostatavad muud dokumendid ning RHS kohaselt Poolte kokkuleppel sõlmitavad Lepingu muutmise kokkulepped;
	4. Lepingu dokumentide vastuolude korral lähtutakse konkreetsest hilisemast dokumendist. Poolte poolt pärast lepingu sõlmimist koostatud ja allkirjastatud lepingu muudatused asuvad tähtsuse järjekorras sellest dokumendist eespool, mida lepingu muudatusega muudeti.
	5. Lepingu täitmise keel on eesti keel.
3. **Tähtajad ja Töö üleandmine**
	1. Töö teostamist alustatakse koheselt pärast Lepingu sõlmimist.
	2. Projekteerimistöö **täitmise tähtaeg on neli kuud alates hankelepingu sõlmimisest.**
	3. Töövõtja kinnitab, et ta on teadlik, et Lepingus sätestatud tähtaegade täpne järgimine on Tellija jaoks väga oluline. Töövõtja teadvustab, et Lepingus sätestatud tähtaegade rikkumine seab ohtu vastava objekti ehitamise teostamise, mis omakorda tähendab olulise kahju tekkimist.
	4. Töö või Töö osa üleandmisel väljastab Töövõtja Tellijale Tööde üleandmis- ja vastuvõtmisakti (edaspidi Vastuvõtuakt).
	5. Pärast Töö osa üleandmist kontrollib Tellija Töö või selle osa vastavust Lepingule 10 päeva jooksul. Juhul, kui esitatud Töö või selle osa kohta on Tellijal pretensioone Töö kvaliteedi ja/või Lepingule vastavuse osas, ei allkirjasta Tellija kontaktisik Vastuvõtuakti ning edastab Töövõtjale kirjalikult Töös ilmnenud vead ning puudused ning Töövõtja kohustub vead ning puudused likvideerima 5 päeva jooksul (täiendav tähtaeg vastavalt võlaõigusseaduse § 114).
	6. Kui Töö või Töö osa kontrollimisel selgub, et Töös või Töö osas on puudused, loetakse Töö või Töö osa tähtaegselt üle andmata.
4. **Poolte õigused ja kohustused**
	1. **Tellijal on õigus:**
		1. Nõuda Töövõtjalt Töö teostamist vastavuses hankedokumentide ja lepingus sätestatud nõuetega;
		2. igal ajal teha järelpärimisi Töö tegemise hetke olukorra kohta ning kontrollida Töö tegemise käiku;
		3. pöörduda kolmandate isikute poole sõltumatu eksperthinnangu saamiseks Töö kvaliteedi kohta;
		4. kasutada õiguskaitsevahendeid (sh öelda Leping üles), samuti nõuda Lepingus sätestatud juhtudel leppetrahvi, kui Töövõtja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Töövõtja ei täida või täidab mittevastavalt muid endale Lepinguga võetud kohustusi.
	2. **Tellijal on kohustus**:
		1. tasuda Töövõtjale tehtud Tööde eest vastavalt Lepingule;
		2. anda Töövõtjale Lepingu sõlmimisel üle dokumendid, mis on vajalikud Töö koheseks alustamiseks, teostamiseks ja lõpetamiseks.
	3. **Töövõtjal on õigus:**
		1. saada Tellijalt Töö tegemiseks vajalikku informatsiooni ja juhiseid;
		2. saada Töö eest Lepingus kokkulepitud Tasu;
		3. nõuda Töö lõpptähtaja pikendamist juhul, kui Tellija ületab Töö osa või Töö ülevaatamiseks ettenähtud tähtaega ning nimetatud ületamise tõttu ei ole Töövõtjal võimalik järgida Töö lõpptähtaega. Töö lõpptähtaega pikendatakse üksnes Tellija poolt ülevaatuse tähtaega ületavate päevade arvu võrra. Töö osa lõpptähtaja pikendamise taotlus tuleb Töövõtja poolt esitada Tellijale viivitamatult arvates pikendamise aluseks olevate asjaolude ilmnemisest, vastasel juhul kaotab Töövõtja õiguse käesolevale punktile tugineda;
		4. teha tehtud Töö kohta viiteid, mille eesmärk on enda tutvustamine ja reklaam, kui Pooled ei lepi kokku teisiti.
	4. **Töövõtjal on kohustus:**
		1. teha Tööd vastavalt Lepingule;
		2. tagada Töö tegemisel vajaliku kvalifikatsiooniga tööjõu kasutamine;
		3. vastutada selle eest, et Töö on vastavuses kehtivate õigusaktide ja normidega, Töövõtja majandus- ja kutsetegevuses tunnustatud parima tava ja praktikaga ning seda liiki Tööle omase kõrge kvaliteediga;
		4. korraldada ja juhtida projekteerimise käigus koostöös Tellija vastutava isikuga ja teiste Tellija poolt määratud asjassepuutuvate isikutega regulaarseid töökoosolekuid sagedusega vähemalt üks kord kuus. Töökoosolekul peavad osalema Lepingu vahetul täitmisel osalevad vastutavad isikud. Esimene koosolek (avakoosolek) peab toimuma hiljemalt 2 nädala jooksul arvates Lepingu sõlmimisest;
		5. koostada töökoosolekute protokollid ja esitada need Tellijale 3 tööpäeva jooksul läbivaatamiseks ja allkirjastamiseks alates koosoleku toimumisest, viia protokolli sisse Tellija märkused 3 tööpäeva jooksul ning esitada seejärel protokollid allkirjastamiseks Tellija esindajale;
		6. vastata Tellija järelpärimistele Töö tegemise hetke olukorra kohta 3 tööpäeva jooksul ning lubada kontrollida Töö tegemise käiku;
		7. informeerida viivitamatult Tellijat Töö tegemise käigus tekkinud probleemidest. Juhul, kui Lepingu täitmise käigus ilmneb Töövõtja jaoks ettenägematu probleem, mis mõjutab Töö lõpptähtaega, mille eest Töövõtja ei vastuta, kuid Töövõtja ei informeeri sellest probleemist ega selle mõjust Töö lõpptähtajale Tellijat viivitamatult, kaotab Töövõtja õiguse sellele hiljem tugineda;
		8. kõrvaldada omal kulul kõik Tellija poolt ära nimetatud Töö osa ja Töö läbivaatamisel ilmnenud puudused ning järgida Tellija poolt esitatud nõudmisi, kui need ei ole vastuolus õigusaktidest tulenevate nõuetega;
		9. koostada Töö selliselt, et selle eriosade vahel (seletuskiri, joonised, töömahtude tabel, kululoend, uuringud, aruanded jne) poleks vasturääkivusi;
		10. anda Tellijale selgitusi ja konsultatsioone Töö realiseerimisel, sealhulgas Töö realiseerimiseks korraldatava hankemenetluse käigus ning Tellija nõudmisel viivitamata parandada Töövõtja kulul Töö realiseerimise käigus Töös ilmnenud puudused või vead;
		11. kui Töövõtja leiab, et Tellija poolt projekteerimisel nõutav muudatus on põhjendamatu ning tooks Pooltele kaasa täiendavaid kulutusi või muutuvad Lepingu tingimused Töö nõuetele vastavuse osas või pikenevad Lepingu täitmise tähtajad, peab ta sellest Tellijat kirjalikult informeerima. Töövõtja võib keelduda muudatuste tegemisest juhul, kui see on vastuolus kehtiva õiguse, hea tava või kutseeetikaga;
		12. tasuda leppetrahvi vastavalt Lepingule;
		13. kooskõlastama projekti võrguvaldajatega, linnavalitsuse tänavavalgustuse peaspetsialistiga, linnaplaneerimise ja maakorralduse osakonna inseneriteenistusega, Tartu Vallavalituse ja teiste kolmandate osapooltega vastavalt Tellija juhistele.
		14. koostama objekti taoltuseelarve;
		15. Koostama Töö teostamiseks vajaliku geodeetilise alusplaani.
	5. Pooltel on õigus Lepingust tulenevaid ja sellega seotud nõudeid ja kohustusi kolmandatele isikutele üle anda ainult teise Poole eelneval nõusolekul, mis on Lepinguga samas vormis. Mittekohaselt üle antud nõuete ja kohustuste osas jääb teise Poole ees vastutavaks nõuded ja/või kohustused üle andnud Pool.
5. **Autoriõigused**
	1. Töövõtja annab Tellijale ainulitsentsi koos all-litsentsi andmise õigusega kõigile Lepingu alusel teostatud Töödele tekkivatele varalistele õigustele, sealhulgas autoriõiguse seaduse § 131 ja § 132 (<https://www.riigiteataja.ee/akt/128122011005>) nimetatud varalistele õigustele, ning need loetakse Tellijale üleantuks Lepingu hinna tasumisega.
	2. Töövõtja kinnitab, et ta on võtnud tarvitusele kõik meetmed autori(te) isiklike õiguste realiseerimiseks viisil, mis ei takista ega raskenda Töö tulemusena valminud teose kasutamist ega varaliste õiguste teostamist Tellija poolt.
	3. Töövõtja kinnitab Lepingu sõlmimisega, et autor(id) on andnud nõusoleku teha Tellijal Töö tulemusena valminud teoses ja selle pealkirjas mistahes muudatusi, samuti lisada teosele teiste autorite teoseid (illustratsioone, eessõnasid, järelsõnasid, kommentaare, selgitusi, uusi osasid jms).
	4. Lepingu p-des 5.1.-5.4 nimetatud õigused kehtivad territoriaalsete piiranguteta ja autoriõiguse kehtivusaja jooksul.
6. **Tasumine**
	1. Töö maksumus on \_\_\_\_\_ eurot**,** millele lisandub käibemaks 20 % ehk \_\_\_\_\_ eurot, kokku **\_\_\_\_\_ eurot.**
	2. Lepingu hind hõlmab endas projekteerija honorari, samuti kõiki muid Töövõtja poolt ehitusprojekti teostamiseks ja valmimiseks vajalikke kulutusi. Tööde maksumus ei ole seatud sõltuvusse inflatsioonist või muudest teguritest ning seega Lepingu kehtivuse tähtaja jooksul korrigeerimisele ei kuulu.
	3. Töövõtjal on õigus esitada tegelikult tehtud tööde akt üks kord kuus. Tellija esindaja kohustub 5 päeva jooksul tutvuma tegelikult tehtud Tööga ja akti allkirjastama või sellest motiveeritult keelduma. Pärast seda, kui Vastuvõtuakt on allkirjastatud Tellija esindaja poolt, on Töövõtjal õigus esitada arve.
	4. Arve tuleb esitada 5 kalendripäeva jooksul pärast Töö või Töö osa vastuvõtmist Tellija poolt (st Akti allkirjastamisest), digiarvena või pdf. formaadis aadressile lmo@raad.tartu.ee või siim.mitt@raad.tartu.ee. Arvele tuleb märkida Töövõtja vastutava isiku nimi ning teenuse osutamise periood.
	5. Arve tasutakse 10 päeva jooksul alates selle esitamisest.
	6. Tellijal on õigus keelduda tasu maksmisest, kui Töövõtja on teostanud Tellijaga eelnevalt kooskõlastamata tööd.
7. **Töövõtugarantii**
	1. Töövõtja vastutab Töö Lepingu tingimustele vastavuse eest 3 aastase kehtivusega garantiiaja jooksul, mis algab Tööde vastuvõtuaktis märgitud kogu Töö vastuvõtmise kuupäevast alates. Garantiiaeg kolm aastat kehtib ka Lepingu muudatuste alusel tehtud töödele.
	2. Garantiiaeg kolm aastat kehtib kõigi Töövõtja poolt peatöövõtjana ning peatöövõtjale alltöövõtjate poolt tehtud tööde kohta.
	3. Garantiiaja jooksul kohustub Töövõtja Tellija nõudmisel kõrvaldama Töös avastatud puudused mõistliku aja (kuni 10 päeva) jooksul, lähtuvalt puuduse olemusest. Juhul, kui Töövõtja ei paranda Töös esinevaid puudusi Tellija poolt määratud aja jooksul, parandab Tellija puudused omal kulul või kolmandate isikute abiga ning esitab Töövõtjale arve teostatud töö eest.
8. **Poolte vastutus**
	1. Töövõtja on kohustatud hüvitama Lepingu mittetäitmise või mittekohase täitmisega Tellijale tekitatud kahju ja Tellija poolt seoses Töövõtja poolse Lepingu rikkumisega tehtud kulutused.
	2. Tellija vastutab Lepingu rikkumise eest ja on kohustatud Töövõtjale hüvitama Lepingu rikkumisega tekitatud kahju ning Töövõtja poolt Tellija poolse Lepingu rikkumisega seoses tehtud kulutused.
	3. Kui Töövõtja on rikkunud oma lepingulisi kohustusi, on Tellijal õigus rakendada sanktsioonina leppetrahvi iga rikkumise korral kuni 5% Tasust, kokku mitte rohkem kui 30% Tasust. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 3 kuu jooksul kohustuse rikkumise avastamisest arvates.
	4. Juhul kui Töövõtja rikub Lepingus sätestatud tähtaega või vahetähtaega, on Tellijal õigus nõuda Töövõtjalt leppetrahvi 100 eurot iga viivitatud päeva eest, kuid mitte rohkem kui 30% Tasust. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 3 kuu jooksul kohustuse rikkumise avastamisest arvates.
	5. Pooled on kokku leppinud, et Töövõtja kohustub hüvitama Lepingu täitmise käigus tekkinud kahju kolmandatele isikutele. Töövõtja kohustub oma kulul esindama Tellijat Lepingu alusel täidetavate ülesannete või toimingutega seotud kõigis vaidlustes kolmandate isikutega ning kandma kõik sellega kaasnevad menetluskulud.
	6. Töövõtja jääb pärast Töö tegemist vastutavaks oma Lepingujärgsete kohustuste rikkumise ning pärast Töö üleandmist avastatud puuduste eest seadusandluses sätestatud aegumistähtaja jooksul.
	7. Lepingu võib ennetähtaegselt lõpetada ainult Poolte kirjalikul kokkuleppel. Ühepoolne Lepingu lõpetamine on lubatud ainult Lepingu ülesütlemisega.
	8. Lepingu osapoolel on õigus ühepoolselt Leping üles öelda kolmepäevase etteteatamisega, kui teine osapool on korduvalt rikkunud Lepingust tulenevaid kohustusi ning Pooled ei ole hiljemalt 15 tööpäeva jooksul alates sellest hetkest, kui osapoole on teise kirjaliku nõude kätte saanud, suutnud vaidlust lahendada.
	9. **Tellijal on õigus leping üles öelda**, kui
		1. ilmnevad asjaolud, mille tulemusena Töö jätkamine on muutunud võimatuks;
		2. Tellija kirjaliku märkusele vaatamata ei suuda Töövõtja täita temale lepinguga pandud kohustusi kokkulepitud tingimustel ning head tava järgides;
		3. Kui Töövõtja on viivitanud tööde üleandmisega rohkem kui 14 kalendripäeva kokkulepitud tähtajast ja kui selline olukord pole tekkinud põhjusel, mis lubab Töövõtjal tähtaega pikendada, ning hoolimata Tellija kirjalikust nõudmisest pärast mõistliku lisatähtaja andmist pole olukord paranenud. Käesoleva alapunkti rikkumusel on Tellijal õigus nõuda leppetrahvi 30% Tasust.
9. **Konfidentsiaalsusklausel**

Pooled peavad hoidma saladuses neile Lepingu täitmisega teatavaks saanud asjaolusid, mille saladuses hoidmiseks on teisel Poolel õigustatud huvi või mille saladuses hoidmist on teine Pool nõudnud. Saladuse hoidmise kohustust ei ole, kui Poolel on asjaolude avalikustamiseks teise Poole kirjalik luba või kui ta on avalikustamiseks kohustatud seadusest tulenevalt.

1. **Poolte kontaktisikud**
	1. Töövõtja vastutav isik on \_\_\_\_\_, tel \_\_\_\_\_, e-post: \_\_\_\_\_
	2. Tellija kontaktisik Siim Mitt, tel (+372)5804 8636, e-post: siim.mitt@raad.tartu.ee
2. **Lepingu kehtivus**
	1. Leping jõustub Tellija poolt allkirjastatud Lepingu esitamisel Töövõtjale ja kehtib kuni Lepingust tulenevate kohustuste täitmiseni.
	2. Tellija võib Lepingust taganeda ning nõuda leppetrahvi kuni 10 % Tasust, kui Töövõtja rikub oluliselt oma õigusaktidest või Lepingust tulenevaid kohustusi**.** Tellija võib Lepingu üles öelda võlaõigusseaduses ettenähtud korras. Tellijal on õigus nimetatud summa maha arvata Töövõtjale tasumisele kuuluvast summast.
	3. Töövõtja võib Lepingust taganeda, kui Tellija rikub oluliselt Lepingu tingimusi. Sel juhul on Tellija kohustatud Töövõtjale hüvitama Töövõtja poolt Lepingu täitmisel tehtud kulud.
	4. Leping loetakse koheselt lõppenuks, kui:
		1. Töövõtja tegevus lõpeb;
		2. kuulutatakse välja Töövõtja pankrot.
3. **Teated**
	1. Pooltevahelised Lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
	2. Informatsioonilist teadet võib edastada telefoni teel.
	3. Kirjalikud teated saadetakse Lepingu Pooltele e-posti teel digitaalselt allkirjastatuna või selle võimaluse puudumisel antakse Lepingu Pooltele üle allkirja vastu. Kui ühe Poole teade on teisele Poolele saadetud Lepingus märgitud e-posti aadressil loetakse see kättesaaduks järgmisel tööpäeval.
	4. Lepingu üks Pool on kohustatud kätte saadud ning vastust eeldavale teatele vastama kolme tööpäeva jooksul selle kättesaamisele järgnevast päevast lugedes, kui teates ei ole ette nähtud vastamiseks pikemat tähtaega.
4. **Muud tingimused**
	1. Lepingut võib muuta Poolte kirjalikul kokkuleppel ja kooskõlas kehtivate õigusaktidega. Kirjalikult vormistamata Lepingu muudatused on tühised.
	2. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Tartu Maakohtus vastavalt Eesti Vabariigis kehtivatele õigusaktidele.
	3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.
	4. Leping allkirjastatakse Poolte poolt digitaalselt.
5. **Poolte allkirjad**

**Tellija: Töövõtja:**

Tartu Linnavalitsus \_\_\_\_\_

Linnamajanduse osakond

Raekoja plats 3, 51003 Tartu \_\_\_\_\_, \_\_\_\_\_ Tartu

Rein Haak \_\_\_\_\_

*/digitaalselt allkirjastatud/ /digitaalselt allkirjastatud/*

Lisa 3

# TÖÖDE ÜLEANDMIS- JA VASTUVÕTMISAKT

Käesolevaga **\_\_\_\_\_** annab üle ja Tartu Linnavalitsusvõtabvastu kooskõlas lepinguga “Vahi tänava rekonstrueerimise eskiisprojekti koostamine” mis on sõlmitud ........................................., alljärgneva töö:

\_\_\_ etapi tööd vastavalt järgnevale kirjeldusele:

Digitaalselt esitatud andmed:

Märkused:

Tellija vastutav isik: Töövõtja vastutav isik:

*Allkirjastatud digitaalselt* *Allkirjastatud digitaalselt*